**Sărmana mea țară natală,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărmana mea țară natală,

...

Dacă te chem, nu îmi răspunzi,

Sărmana mea țară natală,

De mă chemi, îți voi răspunde

Să mă chemi tu, iubită țară,

Nu haita de șacali flămânzi

Apăruți de pe niciunde,

Care te lasă tot mai goală!

...

M-am născut în sânul tău,

Ți-am fost copil și a fost bine,

A fost frumos la început,

Aveam încredere în tine,

Și-apoi, deodată a fost rău,

Căci trădătorii te-au vândut

Flămândelor haite străine!

...

Și acum este prea târziu,

Sărmana mea țară natală,

Ești prea aproape de sfârșit,

Iar de-ai fost cândva o țară,

Te transformi într-un pustiu,

Să te tot plâng, am obosit,

Am obosit să mă tot doară!

...

Nu te mai chem, că te ascunzi

Și-am obosit să mă tot doară,

Nu credeam c-am să trăiesc,

Să văd cum te lasă goală,

Haita de șacali flămânzi,

Deși la sânul tău trăiesc,

Sărmana mea țară natală!